რიტა ორა
რიტა საათჩი ორა (ალბ. Rita Sahatçiu Ora; დ. 26 ნოემბერი, 1990, პრიშტინა, იუგოსლავია) — ალბანელი წარმოშობის ბრიტანელი მომღერალი და მსახიობი. ფართოდ ცნობილი და პოპულარული 2012 წლის თებერვალში გახდა, როდესაც ის DJ Fresh-ის სინგლში „Hot Right Now“-ი გამოჩნდა, რომელიც პირველი პოზიცია დაიკავა ბრიტანეთის სინგლების ჩარტში. მისი სადებიუტო სტუდიური ალბომი „Ora“, რომელიც 2012 წლის აგვისტოში გამოვიდა, გაერთიანებულ სამეფოში პირველი ადგილი დაიკავა. ალბომში შედიოდა ბრიტანეთის ნომერ პირველი სინგლები „R.I.P. და „How We Do (Party)“. 2012 წელს, ორა ბრიტანეთის სინგლების ჩარტში ყველაზე მეტი ნომერ პირველი სინგლის მქონე მომღერალი გახდა. 2014 წლის იანვარში, Adidas-მა განაცხადა ორასთან თანამშრომლობის შესახებ, თავის ბრენდ „Adidas Originals“-თვის. 2017 წელს, ორას ორი სინგლი მეორე სტუდიური ალბომიდან, „Your Song“ და „Anywhere“, ორივე ბრიტანეთის ათეულს მიაღწია.